Ulovlige våben kan straffrit afleveres til politiet i juni.

Nordjyllands Politi holder, sammen med resten af landets politikredse, frit lejde-aktion i juni måned. Sidste år blev det ulovligt at besidde luft- eller fjedervåben med en kaliber større end 4,5 millimeter. Ejere af sådanne våben kan dog fortsat eje isse lovligt, hvis de inden 1. juni anmelder det ved politiet. Ellers er de ulovlige, og kan meget belejligt afleveres ved frit lejde-aktionen, der faktisk fokuserer på indsamling af disse. Politiet tager dog imod alle våben, borgerne måtte have lyst til at aflevere. Inklusiv ammunition og sprængstoffer, der kan afleveres anonymt. Lægger man inde med sådanne ting, kan det dog være en god ide at kontakte politiet først, for at arrangere den sikreste måde at aflevere det på. Våben kan afleveres på nærmeste politistation og luft- og fjedervåben, der ønskes anmeldt lovlige, kan anmeldes via formularen på DETTE LINK . Sidst politiet havde frit lejde var i 2009, hvor der blev afleveret lige under 10.000 våben.